钦定古今图书集成/理学汇编/学行典/第273卷 > 《为建平王聘隐逸教》前人
## 钦定古今图书集成/理学汇编/学行典/第273卷 > 《为建平王聘隐逸教》前人

府，州国纲纪。夫妫夏已没，大道不行，虽周惠之富，犹
有渔潭之士；汉教之隆，亦见栖山之夫。迹绝云气，意
负青天，皆待绛螭骧首，翠虬来仪。是以遗风独扇百
代，馀烈激厉后生，斯乃王教之助，古人之意焉。吾税
驾旧楚，憩乘汀潭，挹于陵之操，想汉阴之高。而山川
遐久，流风无沬，养志数人，并未征采，善操将弃，良用
“慨然。宜速详旧礼，各遣𫄸招。庶畅此幽襟，以旌蓬荜。”